Ego Humbertus de Musio facio donum et werpitionem Domino Deo et sancto Petro et ad locum Cluniacum, ubi domnus Hugo abbas magis prodesse quam preesse videtur, de una ancilla, nomine Siberta; omne rectum et querelam quam in ea habebam, omnia dono Deo, accipiens ab eis X solidos. Facio autem hoc pro remedio anime mee et omnium parentum meorum, ut Deus omnipotens det nobis vitam eternam cum sanctis suis. Amen.